laion/Wikipedia-Exotic huggingface dataset:
ჰანედის აეროპორტი

ჰანედის საერთაშორისო აეროპორტი (იაპონ. 東京国際空港?) (IATA: HND, ICAO: RJTT) — ტოკიოში, იაპონიაში, სპეციალურ რაიონ ოტაში განთავსებული ერთ-ერთი უდიდესი აეროპორტი. ასევე ატარებს ტოკიოს საერთაშორისო აეროპორტის სახელს (東京国際空港 (იაპონ. ტო:კიო: კოკუსაი კუ:კო?)). ჰანედა თავდაპირველად იყო ტოკიოს რეგიონის პირველი აეროპორტი, თუმცა დღეს იგი იყოფს ამ როლს ნარიტას საერთაშორისო აეროპორტთან. ჰანედა იღებს ყველა შიდა რეისს, ხოლო ნარიტა ყველა საგარეოს. ამავდროულად ჰანედა იღებს ყველა რეისს სეულიდან, შანჰაიდან და ჰონკონგიდან. იაპონიის პარლამენტი აპირებს რეისების რაოდენობის გაზრდას მომავალში, და ასევე გაზარდოს ადგილობრივი რეისების რაოდენობა არა პიკის საათებში. ჰანედას აეროპორტმა გაუშვა 85,408,975 მილიონი მგზავრი 2017 წელს. მგზავრთაბრუნვით ეს არის ყველაზე დიდი აეროპორტი აზიაში და სიდიდთ მეოთხე აეროპორტი მსოფლიოში. ჰანედა არის ორი დიდი იაპონური კომპანიის — Japan Airlines და All Nippon Airways ბაზა. აეროდრომი ჰანედა იაპონ. 羽田飛行場 პირველად გაიხსნა 1931 წელს თანამედროვე კომპლექსის სამხრეთ ნაწილში. ოფიციალური საიტი (ინგლისური) ინფორმაცია ტოკიოს აეროპორტის შესაახებ გადაღება კოსმოსიდან ↑ 1.0 1.1 1.2 1.3 ჰანედა - iaponeli.wordpress.com-ზე.
Eye of the Beholder (სიმღერა)

„Eye of the Beholder“ — ამერიკული მძიმე მეტალ ჯგუფ მეტალიკის პირველი სინგლი და მესამე სიმღერა მათივე მეოთხე სტუდიური ალბომი ...And Justice for All. Eye of the Beholder გამოვიდა სინგლის სახით Harvester of Sorrow-ს მაგივრად ამერიკაში (სინამდვილეში მეტალიკის სინგლის One შემდეგ), მაგრამ მარცხი განიცადა ჩარტებში. ამ სინგლის B-მხარეზე Budgie-ის სიმღერის Breadfan ქავერია. სიმღერის ტექსტი ეხება სიტყვის თავისუფლებაზე დაწესებულ შეზღუდვებს, შეზღუდულ თავისუფლებას სასამართლო სისტემებში, არჩევანის თავისუფლებას. მასში გამოთქმულია პროტესტი კანონის მიერ თავისუფლების შეზღუდვის წინააღმდეგ. აღსანიშნავია, რომ სათაური არ გვხვდება ტექსტში. იგი მომდინარეობს ფრაზიდან „Beauty is in the eye of the beholder“, რაც ნიშნავს, რომ სხვადასხვა ადამიანი სხვადასხვაგვარად აღიქვამს სიტუაციას. პირველად სიმღერა ცოცხლად სრულად შესრულდა 1988 წლის 11 სექტემბერს ბუდაპეშტში, უნგრეთი. Eye of the Beholder ყოველთვის შეადგენდა მეტალიკის პოპურების ნაწილს ალბომიდან ...And Justice for All და ხშირად იკვრებოდა მეტალიკის კონცერტებზე 1990-იანების განმავლობაში როგორც სრული სიმღერების დაკვირის ალტერნატივა. ერთ-ერთი ასეთი პოპური Justice Medley ჩაწერილია მათ 1993 წლის საკონცერტო ალბომში Live Shit: Binge & Purge. ჯგუფმა In Flames ჩაწერა ამ სიმღერის ქავერი მეტალიკისადმი მიძღვნილი ალბომისთვის A Tribute to the Four Horsemen. ეს ვერსია შეტანილია ასევე ამ ჯგუფის ხელახლა გამოცემულ მეორე ალბომში Subterranean. ამ სიმღერის ქავერი გამოჩნდა ასევე მეტალიკისადმი მიძღვნილ ალბომში Metallic Attack: Metallica - The Ultimate Tribute, შესრულებული ჯგუფ Life After Death-ის მიერ, ჯგუფის, რომელიც ჩამოაყალიბა ფილ სანდოვალმა მას მერე, რაც წამოვიდა ჯგუფიდან Armored Saint. ჯეიმზ ჰეტფილდი — წამყვანი ვოკალი, რიტმული გიტარა კირკ ჰემეტი — წამყვანი გიტარა ჯეისონ ნიუსტედი — ბას-გიტარა, დამატებითი ვოკალი ლარს ულრიხი — დრამები, დასარტყმელი საკრავები ↑ სინგლი Eye of the Beholder. Metallica.com. დაარქივებულია ორიგინალიდან — 2013-01-17. ციტირების თარიღი: 2011-06-22. ↑ 2.0 2.1 Eye of the Beholder. Songfacts.com. ციტირების თარიღი: 2011-06-22. ↑ Eye of the Beholder. Last.fm. ციტირების თარიღი: 2011-06-22. ↑ Eye of the Beholder. Songmeanings.net. ციტირების თარიღი: 2011-06-22. ↑ 5.0 5.1 Eye of the Beholder. Lyricinterpretations.com. ციტირების თარიღი: 2011-06-22. ↑ 6.0 6.1 Eye of the Beholder. Encyclopedia Metallica. დაარქივებულია ორიგინალიდან — 2009-04-16. ციტირების თარიღი: 2011-06-22. ↑ მეტალიკის სიმღერების სტატისტიკა. Metlists.com. ციტირების თარიღი: 2011-06-22.
ჭივჭავი (მრავალმნიშვნელოვანი)

ჭივჭავი შეიძლება აღნიშნავდეს: ჭივჭავი ― ბეღურასნაირთა რიგის ფრინველი; ჭივჭავი — ფრინველთა გვარი მთიულასებრთა ოჯახისა; ჭივჭავი ― სოფელი თეთრიწყაროს მუნიციპალიტეტში. ჭივჭავა ― მდინარე თეთრიწყაროს მუნიციპალიტეტში.
ალისა საოცრებათა ქვეყანაში (1951 წლის ფილმი)

ალისა საოცრებათა ქვეყანაში (ინგლ. Alice in Wonderland) — Walt Disney Productions-ის 1951 წლის სრულმეტრაჟიანი ანიმაციური ფილმი. იგი არის რიგით მეცამეტე უოლტ დისნეის სტუდიების ანიმაციური სრულმეტრაჟიანი ფილმების სერიაში და ლუის კეროლის ორ წიგნს, ციკლიდან „ალისას თავგადასავლები საოცარ ქვეყანაში“. უოლტ დისნეიმ ალისას ეკრანიზაცია პირველად წარუმატებლად სცადა 1930-იანებში. 1940-იანებში იგი თავის ჩანაფიქრს დაუბრუნდა. თავდაპირველად დაგეგმილი იყო, რომ ეს იქნებოდა ფილმი ცოცხალი მოქმედების და ანიმაციის შერწყმით, თუმცა 1946 წელს ჩამოყალიბდა საბოლოო კონცეფცია. შემდგომში სიმღერა ამ ფილმიდან, „Alice in Wonderland“, ჯაზურ სტანდარტადაც იქცა. „ალისა საოცრებათა ქვეყანაში“ დროს უსწრებდა და ბევრის აზრით, დისნეის ანიმაციური კლასიკის ნაწილია. შემდგომში შეძენილი საკულტო სტატუსით, იგი ითვლება „ალისას“ ერთ-ერთ საუკეთესო კინოადაპტაციად, თუმცა პირველწყაროსგან ნაწილობრივ განსხვავდება. Main Title (Alice in Wondlerland) Pay Attention/In a World of My Own I'm Late Curiosity Leads to Trouble/Simply Impassable The Sailor's Hornpipe/The Caucus Race We're Not Waxworks How D'Ye Do and Shake Hands/Curious? The Walrus and the Carpenter Old Father William Mary Ann!/A Lizard with a Ladder/We'll Smoke the Blighter Out The Garden/All in the Golden Afternoon What Genus Are You? A-E-I-O-U (The Caterpillar Song/Who R U) A Serpent! Alone Again/'Twas Brillig/Lose Something The Mad Tea Party/The Unbirthday Song The Tulgey Wood Very Good Advice Whom Did You Expect Painting the Roses Red/March of the Cards The Queen of Hearts/Who's Been Painting My Roses Red? A Little Girl/Let the Game Begin/I Warn You Child The Trial/The Unbirthday Song (Reprise)/Rule 42/Off with Her Head/The Caucus Race შეგიძლიათ იხილოთ მედიაფაილები თემაზე „ალისა საოცრებათა ქვეყანაში“ ვიკისაწყობში. ოფიციალური საიტი „ალისა საოცრებათა ქვეყანაში“ — კინოფილმების ინტერნეტ-მონაცემთა ბაზა (ინგლისური) „ალისა საოცრებათა ქვეყანაში“ — TCM-ის მონაცემთა ბაზაში „ალისა საოცრებათა ქვეყანაში“ — Allmovie-ზე „ალისა საოცრებათა ქვეყანაში“ — ანიმაციური ფილმების მონაცემთა დიდ ბაზაში „ალისა საოცრებათა ქვეყანაში“ — Rotten Tomatoes ↑ 1.0 1.1 Alice in Wonderland: Detail View. American Film Institute. ციტირების თარიღი: May 18, 2014. ↑ ALICE IN WONDERLAND (U). British Board of Film Classification (July 3, 1951). ციტირების თარიღი: June 18, 2015. ↑ Magical Kingdoms ↑ http://www.imdb.com/title/tt0043274/business
პიტერ პენი (1953 წლის ფილმი)

პიტერ პენი (ინგლ. Peter Pan) — Walt Disney Productions-ის 1953 წლის ანიმაციური ფილმი, რომლის დისტრიბუტორი იყო RKO Radio Pictures. იგი ეფუძნება ჯეიმზ მეთიუ ბარის რომანს „პიტერ პენი, ანუ ბიჭუნა, რომელიც არ იზრდებოდა“. „პიტერ პენი“ დისნეის სტუდიების რიგით მეთოთხმეტე სრულმეტრაჟიანი ანიმაციური ფილმია. იგი გამოვიდა 1953 წლის 5 თებერვალს და არის დისნეის უკანასკნელი სრულმეტრაჟიანი ნამუშევარი, რომელიც RKO-მ გამოუშვა - შემდგომში დისტრიბუციას Buena Vista Distribution ეწეოდა. „პიტერ პენი“ აგრეთვე დისნეის უკანასკნელი ფილმია, რომელზეც დამდგმელ მხატვრებად მუშაობდა დისნეის ცხრავე მოხუცი. იგი აგრეთვე დისნეის მეორე ფილმია, რომელშიც როლებს ახმოვანებენ კეთრინ ბომონი, ჰიზერ ენჯელი და ბილ თომპსონი („ალისას“ შემდეგ). ფილმი პრემიერა გაიმართა 1953 წლის კანბის კინოფესტივალზე. DisneyToon Studios-მა 2002 წელს პირდაპირ ვიდეოს სახით მისი გაგრძელება, „დაბრუნება ნევერლენდში“, ხოლო 2008 წელს - წინარეისტორია „ტინკერ ბელი“. The Second Star to the Right You Can Fly! A Pirate's Life Following the Leader What Made the Red Man Red? Your Mother and Mine The Elegant Captain Hook You Can Fly! (რეპრიზა) Never Smile at a Crocodile ოფიციალური საიტი „პიტერ პენი“ — ანიმაციური ფილმების მონაცემთა დიდ ბაზაში „პიტერ პენი“ — კინოფილმების ინტერნეტ-მონაცემთა ბაზა (ინგლისური) „პიტერ პენი“ — Rotten Tomatoes ↑ Peter Pan: Detail View. American Film Institute. ციტირების თარიღი: June 1, 2014. ↑ 2.0 2.1 Peter Pan. Box Office Mojo. ციტირების თარიღი: 2012-01-05. ↑ Festival de Cannes: Peter Pan. festival-cannes.com. დაარქივებულია ორიგინალიდან — 2011-08-22. ციტირების თარიღი: 2009-01-23.
ლედი და მაწანწალა

ლედი და მაწანწალა (ინგლ. Lady and the Tramp) — Walt Disney Productions-ის 1955 წლის ანიმაციური ფილმი, Buena Vista Distribution-ის დისტრიბუციით, რიგით მეთხუთმეტე დისნეის სრულმეტრაჟიანი ანიმაციური ფილმების სერიაში. ეს არის კინოს ისტორიაში პირველი ანიმაციური ფილმი, რომელიც CinemaScope-ის ფართო ეკრანისთვის შეიქმნა. აგრეთვე, ეს იყო უოლტ დისნეის პირველი სრულმეტრაჟიანი ანიმაციური ფილმი, რომელიც მთლიანად ძაღლებს მიეძღვნა. სიუჟეტის მიხედვით, ინგლისური კოკერ-სპანიელი „ლედი“ გაიცნობს ქუჩის ძაღლ „მაწანწალას“, რომელიც თავდავიწყებით უყვარდება. ფილმი ეფუძნება უორდ გრინის მოთხრობას „ბედნიერი დენი, ცინიკური ძაღლი“. 2001 წელს პირდაპირ ვიდეოზე გამოვიდა მისი გაგრძელება, „ლედი და მაწანწალა II: ცელქის თავგადასავალი“. ოფიციალური საიტი „ლედი და მაწანწალა“ — კინოფილმების ინტერნეტ-მონაცემთა ბაზა (ინგლისური) „ლედი და მაწანწალა“ — Rotten Tomatoes „ლედი და მაწანწალა“ — Box Office Mojo-ზე ↑ 1.0 1.1 Lady and the Tramp. Box Office Mojo. ციტირების თარიღი: January 5, 2012. ↑ Finch, Christopher (2004). „Chapter 8: Interruption and Innovations“, The Art of Walt Disney, გვ. 234–244. ISBN 0-8109-2702-0.  ↑ Lady and the Tramp II: Scamp's Adventure (Video 2001). Internet Movie Database. ციტირების თარიღი: 2014-02-04.
კოლორადო

კოლორადო (ინგლ. Colorado River, ესპ. río Colorado) — მდინარე ამერიკის შეერთებული შტატების სამხრეთ-დასავლეთით და მექსიკის ჩრდილოეთით, მისი სიგრძე შეადგენს 2 330 კილომეტრს. სათავეს იღებს კლდოვანი მთებიდან, გადაკვეთს არიზონის უდაბნოს და ჩაედინება კალიფორნიის ყურეშე. იმის გამო, რომ მდინარის წყალი ფართოდ გამოიყენება სოფლის მეურნეობაში, ის ხშირად კალიფორნიის ყურემდე ვერ აღწევს. მდინარე კოლორადოს აუზის ფართობი შეადგენს — 629 100 კმ²-ს. აქ აგებულია მრავალი კაშხალი. 1907 წელს აქ აშენდა პირველი კაშხალი. ხოლო 1933 წელს სწორედ კოლორადოზე აიგო ჰუვერის კაშხალი. მდინარე კოლორადო – ენციკლოპედია ბრიტანიკა (ინგლისური)
სან-მიგელი

საკუთარი სახელი სან-მიგელი შეიძლება აღნიშნავდეს: სან-მიგელი - ესპ. San-Miguel - წმ. მიქაელი - მიქაელ მთავარანგელოზი. სან-მიგელი - ვულკანი სალვადორის სამხრეთ-აღმოსავლეთ ნაწილში სან-მიგელი - ქალაქი აღმოსავლეთ სალვადორში სან-მიგელი - კუნძული აზორის არქიპელაგზე
ბეიკერი (კუნძული)

კუნძული ბეიკერი (ინგლ. Baker Island) — ამერიკის შეერთებული შტატების არაინკორპორირებული არაორგანიზებული დაუსახლებელი ტერიტორია წყნარ ოკეანეში, რომელიც იმყოფება შინაგან საქმეთა სამინისტროს დაქვემდებარების ქვეშ. ბეიკერი წარმოადგენს ატოლს, რომელიც ეკვატორის სიახლოვეს მდებარეობს, ამ ტერიტორიიდან 3100 კილომეტრში მდებარეობს ჰავაის შტატის ადმინისტრაციული ცენტრი ჰონოლულუ. ბეიკერიდან ჩრდილოეთით 68 კილომეტრში არის კუნძული ჰოულენდი. ბეიკერის ფართობია 1,64 კმ², სანაპიროს სიგრძე შეადგენს 4800 მეტრს. ამ ტერიტორიის უმაღლესი წერტილია 8 მეტრი. აქ კლიმატი ეკვატორულია. კუნძულზე მთელი წლის განმავლობაში დღის ტემპერატურა შეადგენს დაახლოებით +30 °C, ხოლო ჰაერის ტენიანობა პრაქტიკულად 90 % დაბლა არ ეშვება. რელიეფი დაბალი და ქვიშიანია ხეების გარეშე. მტკნარი წყალი პრაქტიკულად არ არის. ბეიკერზე არსებული მცენარეებიდან ძირითადად აღსანიშნავია ბუჩქები, რაც შეეხება ცხოველთა სამყაროს, კუნძულზე მრავალი ზღვის ფრინველი ცხოვრობს. ბეიკერი აღმოაჩინეს 1818 წელს. აშშ-მა გუანოს კანონზე დაყრდნობით, რომელიც ქვეყანაში მიღებული იქნა 1856 წელს, კუნძულზე თავისი უფლებები 1857 წელს გამოაცხადა. 1886 წლიდან 1934 წლამდე ბეიკერს ჰქონდა ბრიტანეთის ზღვისიქითა ტერიტორიის სტატუსი. ორივე ქვეყანა აწარმოებდა გუანოს მოპოვებას. კუნძულის ათვისება შეწყდა მეორე მსოფლიო ომის დაწყებისთანავე. თანამედროვე პერიოდში აშშ-ს აქ უკავია თავისი განსაკუთრებული ეკონომიკური ზონა რადიუსით 200 საზღვაო მილი. ↑ GAO/OGC-98-5 - U.S. Insular Areas: Application of the U.S. Constitution. U.S. Government Printing Office (1997-11-07). დაარქივებულია ორიგინალიდან — 2013-07-06. ციტირების თარიღი: 2013-03-23. ↑ The Guano Companies in Litigation--A Case of Interest to Stockholders. New York Times (1865-05-03). დაარქივებულია ორიგინალიდან — 2013-07-06. ციტირების თარიღი: 2013-03-23.
მძინარე მზეთუნახავი (1959 წლის ფილმი)

მძინარე მზეთუნახავი (ინგლ. Sleeping Beauty) — Walt Disney Productions-ის 1959 წლის ანიმაციური ფილმი, Buena Vista Distribution-ის დისტრიბუციით. დისნეის ამ, მეთექვსმეტე სრულმეტრაჟიანი ანიმაციური ფილმის სიუჟეტი ეფუძნება შარლ პეროს ამავე სახელწოდების ზღაპარს, ხოლო მუსიკალური მხარე - პეტრე ჩაიკოვსკის ბალეტს. ფილმამდე „პატარა ქალთევზა“ უოლტ დისნეის სტუდიებს ზღაპრის ეკრანიზაციაზე აღარ უმუშავია. „მძინარე მზეთუნახავი“ პირველი ანიმაციური ფილმია, რომელიც ფართო ეკრანის Super Technirama 70 ტექნოლოგიით შეიქმნა, ისევე, როგორც მეორე სრულმეტრაჟიანი ანიმაციური ფილმი, რომელიც ფართო ფორმატის ანამორფული ეკრანებისთვის მომზადდა, „ლედი და მაწანწალას“ შემდეგ. პირველი ჩვენებების დროს იგი Super Technirama 70-ით და ექვსარხიანი სტერეო ჟღერადობით გადიოდა. საუნდტრეკი (CD) ფილმში გაჟღერებული მუსიკა ძირითადად ეფუძნება პეტრე ჩაიკოვსკის მუსიკას, რომელსაც სხვადასხვა შემთხვევაში, ტექსტიც ერთვის. Main Title/Once Upon a Dream/Prologue Hail to the Princess Aurora The Gifts of Beauty and Song/Maleficent Appears/True Love Conquers All The Burning of the Spinning Wheels/The Fairies' Plan Maleficent's Frustration A Cottage in the Woods Do You Hear That?/I Wonder An Unusual Prince/Once Upon a Dream Magical House Cleaning/Blue or Pink A Secret Revealed Skumps (Drinking Song)/The Royal Argument Prince Phillip Arrives/How to Tell Stefan Aurora's Return/Maleficent's Evil Spell Poor Aurora/Sleeping Beauty Forbidden Mountain A Fairy Tale Come True Battle with the Forces of Evil Awakening Finale ოფიციალური საიტი „მძინარე მზეთუნახავი“ — Allmovie-ზე „მძინარე მზეთუნახავი“ — ანიმაციური ფილმების მონაცემთა დიდ ბაზაში „მძინარე მზეთუნახავი“ — კინოფილმების ინტერნეტ-მონაცემთა ბაზა (ინგლისური) „მძინარე მზეთუნახავი“ — TCM-ის მონაცემთა ბაზაში „მძინარე მზეთუნახავი“ — Rotten Tomatoes ↑ Thomas 1976, pp. 294–5. sfn error: no target: CITEREFThomas1976 (help) ↑ Sleeping Beauty. Box Office Mojo. ციტირების თარიღი: January 5, 2012.
ჯუნგლების წიგნი (1967 წლის ფილმი)

ჯუნგლების წიგნი (ინგლ. The Jungle Book) — Walt Disney Productions-ის 1967 წლის ანიმაციური ფილმი, Buena Vista Distribution-ის დისტრიბუციით. იგი არის სტუდიების რიგით მეცხრამეტე სრულმეტრაჟიანი ანიმაციური ფილმი და უკანასკნელი, რომელზეც უოლტ დისნეი გარდაცვალებამდე მუშაობდა. ფილმის სიუჟეტი ეფუძნება რადიარდ კიპლინგის ამავე სახელწოდების რომანს. სიუჟეტის მიხედვით, დაკარგული ბიჭუნა მაუგლი იზრდება მგლებთან ერთად. მის აღზრდაზე მოგვიანებით ზრუნავენ შავი ავაზა ბაგირა და ტუჩა დათვი ბალუ. მაგრამ მაუგლი გრძნობს, რომ გული მიუწევს იქ, სადაც სინამდვილეში დაიბადა. როგორც სცენარის, ასევე საუნდტრეკის ადრეული ვერსიები უფრო ახლოს იყო კიპლინგის ნაშრომთან, დრამატული, ბნელი განწყობით, რაზეც დისნეიმ უარი განაცხადა. შედეგად, ბილი პიტის და ტერი გილკისონის სანაცვლოდ, სცენარზე სხვა პიროვნებები მუშაობდნენ. ფილმის პერსონაჟების როლებს ახმოვანებენ მსახიობები და მუსიკოსები ფილ ჰარისი, სებასტიან კებოტი, ლუი პრიმა და ჯორჯ სანდერსი, ისევე, როგორც დისნეის ფილმის სხვა მუდმივი მსახიობები - სტერლინგ ჰალოუეი, ჯ. პატ ო'მელი და ვერნა ფელტონი. მაუგლის როლი გაახმოვანა რეჟისორ ვოლფგანგ რაითერმანის შვილმა, ბრიუსმა. ჯუნგლების წიგნი გამოვიდა 1967 წლის 18 ოქტომბერს. მას დადებითი შეფასებები ხვდა წილად, განსაკუთრებით — საუნდტრეკისთვის, რომლის ხუთი სიმღერა ძმები შერმანების, ხოლო „The Bare Necessities“ - გილკისონის მიერ დაიწერა. თავდაპირველად ფილმის შემოსავალმა მსოფლიო მასშტაბით შეადგინა 23.8 მილიონი აშშ დოლარი. 1994 წელს გამოვიდა ვარიანტი მხატვრული ფილმის სახით, ხოლო ანიმაციური გაგრძელება, ჯუნგლების წიგნი 2 — 2003 წელს. კიდევ ერთი მხატვრული ფილმი 2016 წელს გამოვიდა მთავარი სტატია: ჯუნგლების წიგნი (საუნდტრეკი). Jungle Book Overture Colonel Hathi's March The Bare Necessities I Wan'na Be Like You Colonel Hathi's March (reprise) Trust in Me That's What Friends Are For My Own Home The Bare Necessities (reprise) სხვა სიმღერები ფილმისთვის შეიქმნა სხვა სიმღერებიც, რომლებიც თავად ფილმში არ იქნა შეტანილი: Brothers All - Opening The Song of the Seoneee Monkey See, Monkey Do I Knew I Belonged to Her In a Days Work The Mighty Hunters ოფიციალური საიტი „ჯუნგლების წიგნი“ — ანიმაციური ფილმების მონაცემთა დიდ ბაზაში „ჯუნგლების წიგნი“ — კინოფილმების ინტერნეტ-მონაცემთა ბაზა (ინგლისური) „ჯუნგლების წიგნი“ — TCM-ის მონაცემთა ბაზაში „ჯუნგლების წიგნი“ — Rotten Tomatoes ↑ Beiman, Nancy (2007). Prepare to board!: creating story and characters for animated features and shorts. Focal Press.  ↑ Disney's Kipling: Walt's Magic Touch on a Literary Classic. The Jungle Book, Platinum Edition, Disc 2. 2007. ↑ The Jungle Book. Box Office Mojo. ციტირების თარიღი: September 27, 2008. ↑ „Animals Portray Parts in Disney's "Robin Hood"“. Toledo Blade. October 18, 1970. ციტირების თარიღი: July 4, 2016.
მანუელ ნორიეგა

მანუელ ანტონიო ნორიეგა მორენო (Manuel Antonio Noriega Moreno; დ. 11 თებერვალი, 1934 — გ. 29 მაისი, 2017) — პანამელი პოლიტიკოსი და სამხედრო ჩინოსანი; პანამის დიქტატორი 1983-1989 წლებში. 1989 წელს პანამაში აშშ-ის შეჭრამ ბოლო მოუღო მის მმართველობას. ის შეიპყრეს და აშშ-ის საპყრობილეში გადაიყვანეს. 1992 წელს სასამართლოზე ნორიეგას ბრალი წაუყენეს რვა მუხლით, მათ შორის ნარკოტიკების პარტიებით ვაჭრობაზე, რეკეტსა და ფულის გათეთრებაზე. თხუთმეტწლიანი პატიმრობის შემდეგ აშშ-ის ციხიდან ის 2007 წელს გამოუშვეს, პანამისა და საფრანგეთის მხრიდან ექსტრადიციის მოთხოვნის საფუძველზე (1995 წელს მკვლელობისა და 1999 წელს ფულის გათეთრებისთვის, შესაბამისად). 2010 წლის აპრილში საფრანგეთის ექსტრადიციის მოთხოვნა დააკმაყოფილეს. პარიზში ნორიეგა 2010 წლის 27 აპრილს ჩავიდა, სადაც ხელახალი სასამართლოს შემდეგ, ის დამნაშავედ ცნეს და 2010 წლის ივლისში შვიდწლიანი პატიმრობა მიესაჯა. გარდაიცვალა 2017 წლის 29 მაისს 83 წლის ასაკში. 1989 წლის რეიდი, რის შემდეგაც ამერიკის ჯარისკაცები დაიღუპნენ პანამაში ადამიანის უფლეების 1989 წლის რეპორტი მანუელ ნორიეგას ცვლილება დაარქივებული 2007-06-27 საიტზე Wayback Machine.
ლეილა ყიფიანი

ლეილა ყიფიანი (დ. 16 ივლისი, 1947, ლანჩხუთი, საქართველოს სსრ, სსრკ) — ქართველი მსახიობი. 1971 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. კინოში მოღვაწეობს 1965 წლიდან. 1964: „ხევისბერი გოჩა“ რეჟ. ნიკოლოზ სანიშვილი 1965: ფანჯარა (ქალიშვილი) რეჟ. დიმიტრი ბათიაშვილი 1965: „მე ვხედავ მზეს“ (ხატია) რეჟ. ლანა ღოღობერიძე 1966: „ლონდრე“ (ცირა) რეჟ. თამაზ მელიავა 1969: „მოლოდინი“ (ხათუნა) რეჟისორები შოთა მანაგაძე, ნოდარ მანაგაძე 1969: „სინათლე ჩვენს ფანჯრებში“ (მარინე) რეჟ. ყარამან (გუგული) მგელაძე 1969: „ღიმილის ბიჭები“ (ნათელა) რეჟ. რევაზ (რეზო) ჩხეიძე 1970: „წყალდიდობა“ (ტასო) რეჟ. თენგიზ გოშაძე 1971: „მყუდრო სავანე“ (ირინე თუხარელი) რეჟ. კარლო ღლონტი 1971: „წუთისოფელი“ რეჟისორები შოთა მანაგაძე, ნოდარ მანაგაძე 1973: „ლევან ხიდაშელი“ (ნათია) რეჟ. ვახტანგ ტაბლიაშვილი 1974: „აკაციის ყვავილობა“ (ლალი) რეჟ. რამაზ შარაბიძე 1980: „რად სტვენს ბულბული“ რეჟ. გურამ პეტრიაშვილი 1992: „ოქროს ობობა“ (ანა) რეჟისორები მიხეილ ანთაძე, გიორგი (გოგი) ქავთარაძე, დავით კვირცხალია 1996: „მორევი“ რეჟ. რამაზ გიორგობიანი ლეილა ყიფიანი [დაარქივებული] — ეროვნული ფილმოგრაფია
ჰავაის ვულკანების ეროვნული პარკი

ჰავაის ვულკანების ეროვნული პარკი (ინგლ. Hawai'i Volcanoes National Park) – მდებარეობს აშშ-ის კუნძულოვან შტატის, ჰავაის ტერიტორიაზე. დაარსდა 1916 წლის 1 აგვისტოს. ეროვნული პარკის ფართობი 1348 კმ²-ს შეადგენს. აქ მდებარეობს მსოფლიოში ერთ-ერთი ყველაზე აქტიური მოქმედი ვულკანი კილაუეა და ჰავაიში სიმაღლით მეორე ვულკანი მაუნა-ლოა (4 169 მეტრი). პარკი გაშენებულია წყნარი ოკეანის სანაპირო ზოლში, რომელიც გამოირჩევა მრავალფეროვანი ეკოსისტემით. 1987 წელს იუნესკომ ეს ტერიტორია მსოფლიო მემკვიდრეობად გამოაცხადა. მსოფლიო მემკვიდრეობის ძეგლების სია ამერიკაში ჰავაის ვულკანების პარკის ოფიციალური საიტი Описание парка
სუაჰილის არქიტექტურა

სუაჰილის არქიტექტურა — შენობათა სტილი აფრიკის აღმოსავლეთ და სამხრეთ-აღმოსავლეთ სანაპიროებზე. მიუხედავად ძირითადად არაბული და სპარსული წარმომავლობისა, არქეოლოგიური, წერილობითი, ლინგვისტური და კულტურული მასალა მოწმობს, რომ მასზე ძლიერი გავლენა აფრიკულმა ტრადიციებმა მოახდინა. არქეოლოგი ფელიქს ქამის ცნობით აღმოსავლეთ აფრიკის სანაპიროს გასწვრივ ბანტუს ტომის დასახლებები პირველ ათასწლეულში გაჩნდა. VI საუკუნიდან ისინი დროთა განმავლობაში მომძლავრდნენ რეგიონული ვაჭრობის, მოსახლეობის ზრდისა და ცენტრალიზებული ურბანიზაციის წყალობით. ამ დასახლებების არქიტექტურული ელემენტები მოიცავს თაღებს, ეზოებს, იზოლირებულ ქალთა ბუდუარებს, მიჰრაბს, კოშკებსა და დეკორატიულ ფორმებს. დიდი ზიმბაბვეს ნამოსახლარის ნანგრევებში ამ სტილთან გარკვეული მსგავსება იცნობა, ასევე მსგავსება შეინიშნება ძველ მადაგასკარულ არქიტექტურულ ელემენტებთან. ამ სტილის არქიტექტურის ნიშნები დღემდე შემორჩა სამხრეთ კენიის საპორტო ქალაქ მალინდის გედის ნანგრევებში (გედის დაკარგული ქალაქი).
ყაზანის ღვთისმშობლის ხატი

ყაზანის ღვთისმშობლის ხატი (რუს. Казанская Богоматерь) — რუსეთის მართლმადიდებელი ეკლესიის უმაღლესი რანგის წმინდა ხატი, რომელიც ქალაქი ყაზანის მფარველი და პატრონი იყო. ამ ხატის ასლებს ასევე თაყვანს სცემენ კათოლიკურ ეკლესიაში. საუკუნეების განმავლობაში ის რუსეთის უწმინდეს ხატად ითვლებოდა, სანამ მას 1904 წელს მოიპარავდნენ და, სავარაუდოდ, გაანადგურებდნენ. ყაზანის ორი უმთავრესი საკათედრო ტაძარი, მოსკოვსა და სანქტ-პეტერბურგში, ამ ხატს მიეძღვნა, ხოლო ქვეყნის მასშტაბით მისი სახელობის უამრავი ეკლესიაა. მისი სადღესასწაულო დღეებია 21 ივლისი და 4 ნოემბერი. ამ ხატის ძველი და ასევე ძვირფასი ხატები გამოფენილია მოსკოვის ყაზანის საკათედრო ტაძარში, იაროსლავლსა და სანქტ-პეტერბურგში. ვიკისაწყობში არის გვერდი თემაზე: ყაზანის ღვთისმშობლის ხატი (რუსული) Явление иконы Пресвятой Богородицы во граде Казани (რუსული) История кражи и уничтожения иконы დაარქივებული 2012-01-11 საიტზე Wayback Machine. (რუსული) Акафист Пресвятей Богородице перед Ея иконой, именуемой «Казанская» დაარქივებული 2010-05-14 საიტზე Wayback Machine. (რუსული) 4 ноября — празднование Казанской иконе Божией Матери (в память избавления Москвы и России от иноземных захватчиков в 1612 г.) (რუსული) Казанская икона Божией Матери დაარქივებული 2009-12-20 საიტზე Wayback Machine. в меднолитой пластике (რუსული) Казанская икона Божией Матери (რუსული) Какая Казанская икона Богородицы в Ватикане? დაარქივებული 2014-02-22 საიტზე Wayback Machine. (ინგლისური) Rediscovered Holy Treasure დაარქივებული 2011-07-16 საიტზე Wayback Machine. . (ინგლისური) Ikons: Windows into Heaven. (ინგლისური) The Miraculous Icons—an entry on Our Lady of Kazan at OrthodoxWorld.ru დაარქივებული 2007-09-28 საიტზე Wayback Machine. . (ინგლისური) OrthodoxWiki entry on Our Lady of Kazan.
ბისკეინის ეროვნული პარკი

ბისკეინის ეროვნული პარკი (ინგლ. Biscayne National Park) — მდებარეობს ამერიკის შეერთებული შტატების სამხრეთ ნაწილში, ფლორიდის შტატის აღმოსავლეთით. ეროვნული პარკი წარმოადგენს ბისკეინის ყურის ტერიტორიას, ეს დაცული ტერიტორია ტურისტებში საკმაოდ პოპულარობით სარგებლობს. პარკის 95% წყალს უკავია. სანაპირო ზოლში მრავლადაა მანგოს ტყეები. ბისკეინის ეროვნული პარკის ფართობი შეადგენს — 700 კმ²-ს. ეროვნულ პარკში მარვლადაა მარჯნის კუნძულები და რიფები. აქ დაცული ტერიტორია პირველად დაარსდა 1968 წლის 18 ოქტომბერს. აქ არსებულ დაცულ ტერიტორიას ეროვნული პარკის სტატუსი 1980 წლის 28 ივნისს მიენიჭა.
დიეგოს თმის სალონი

დიეგოს თმის სალონი (ინგლ. Diego's Hair Salon), მცირე საპარიკმახერო სალონი ვაშინგტონის დიუპონ-სირკლის უბანში, დაარსებული 1960-იან წლებში იტალიელი-ამერიკელი დიეგო დ'ამბროზიოს მიერ. სალონი მცირე ხანში უბნის გამოჩენილ ადამიანთა თავშეყრის ადგილი გახდა, ვინაიდან მას ხშირად სტუმრობდნენ პოლიტიკოსები, რელიგიური ლიდერები, დიპლომატები და უზენაესი სასამართლოს იურისტები. ადგილობრივი საზოგადოების ცხოვრებაში შეტანილი წვლილის აღსანიშნავად დ'ამბროზიოს სახელი ჰქვია ამ უბნის ერთ-ერთ ქუჩას. 1961 წელს იტალიიდან აშშ-ში ემიგრირებიდან ორ წელიწადში დ'ამბროზიომ თმის სალონში დაიწყო მუშაობა. 1965 წელს მან უკვე საკუთარი "დეგოს თმის სალონი" გახსნა. 1980 წლისთვის მან სალონი მის ამჟამინდელ ადგილას Q სტრიტის 1901-ში გადაიტანა დიუპონ-სირკლზე. მამაკაცის თმის შეჭრის ფასი დ'ამბროზიომ გადასვლისთანავე $20-ზე დააწესა და იგივე ფასი აქვს დღესაც. ინდიპენდენსის მესვეტე რუპერტ კორნუელი დიეგოს სალონს ამგვარად აღწერდა: "მოკრძალებული და თავაზიანი დაწესებულება... ფოტოები მის კედლებზე აღწერს ვაშინგტონს: არცთუ თვალწარმტაცს, მაგრამ ლამაზს, რომელშიც ძალაუფლება სჭვივის, თუმცა უჩვეულოდ შინაურულია, ისტორიით ყოველ კუთხეში და დიდ ადამიანთა აჩრდილით ყოველ კედელზე". 2009 წელს დ'ამბროზიოს იტალიის საელჩოში იტალიური სოლიდარობის ვარსკვლავის ორდენი მიანიჭეს, მის მიერ იტალიური წარმომავლობის პოპულარიზაციაში გაწეული ღვაწლისთვის. 2010 წლის 23 აპრილს ვაშინგტონის მერმა ადრიან ფენტიმ სხვა ადგილობრივ მმართველებთან ერთად Q სტრიტის 1900 ბლოკს დ'ამბროზიოს გზა დაარქვა (ქუჩის ალტერნატიული სახელი). დიეგოს კლიენტთა შორის იყვნენ უზენაესი მოსამართლეები უორენ ბურგერი და უილიამ რენქისტი, ისრაელის პრემიერ-მინისტრი ბენჯამინ ნეთანიაჰუ, ბრიტანეთის ყოფილი პრემიერ-მინისტრი ჯონ მეიჯორი, ვაშინგტონის არქიეპისკოპოსი დონალდ ვიუერლი, იტალიის ყოფილი ელჩი ჯიოვანი კატელანეტა, მერი ადრიან ფენტი და ვაშინგტონის ქალაქის საბჭოს წევრები. თვით ამბროზიოს თქმით ის 135 ქვეყნის 75 ელჩს, 17 პრეზიდენტსა და პრემიერ-მინისტრს და სხვა მაღალი რანგის სახელმწიფო მოხელეებს მომსახურებია.